În următoarele trei ore, escadrilele au continuat să se apropie, vântul moderat limitându-le viteza la puțin peste trei noduri. Hoste, protejat al lui Nelson, și-a amintit efectul dinaintea bătăliei de la Trafalgar și a dat și el un semnal: „Amintiți-vă de Nelson”, întâmpinat cu urale nestăvilite de pe vase. În timp ce se apropia de forța lui Hoste, Dubourdieu și-a dat seama nu va putea traversa prova lui "Active" din cauza vitezei navei britanice, și că nu va putea nici rupe linia lor din cauza distanței mici dintre vasele britanice. În schimb, el a căutat să atace a doua navă din linia britanică, port-drapelul lui Hoste, . Dubourdieu poseda nu numai un avantaj important în materie de număr de nave, ci și unul uman, soldații italieni de la bord oferindu-i posibilitatea de a copleși echipajele britanice dacă reușea să le abordeze. Primele salve ale luptei au fost trase de la ora 09:00, când britanicii au profitat de câmpul lor de tragere mai larg pentru a ataca navele franceze cele mai avansate, "Favorite" și "Danaé", fără opoziție timp de mai multe minute. Escadrila franceză a nu a tras, Dubourdieu adunându-și trupele și marinarii la prova lui "Favorite", pentru a maximiza efectul atacului inițial odată ce nava lui avea să vină în contact cu "Amphion".